На основу чланова 21. став 1. тачка 4. и 37. став 1. тачка 28) Статута Града Ниша ("Службени лист Града Ниша", број 88/2008, 143/2016 и 18/2019), члана 15. Одлуке о манифестацијама и програмима у области културе од значаја за Град ("Службени лист Града Ниша", број 5/2018-пречишћен текст, 18/2019 и 18/2021) и члана 8 Правила о организацији и раду сталне манифестације Фестивал глумачких остварења играног филма ''Филмски сусрети Ниш'' (''Службени лист Града Ниша'', број 43/2005),

Скупштина Града Ниша, на седници одржаној \_\_\_\_\_\_2022. године, донела је

**Р Е Ш Е Њ Е**

**о измени Решења o oбразовању Савета манифестације**

**Фестивал глумачких остварења играног филма ''Филмски сусрети Ниш''**

 **I** У Решењу o oбразовању Савета манифестације Фестивал глумачких остварења играног филма ''Филмски сусрети Ниш'' („Службени лист Града Ниша“, број 62/2021), врши се измена у члану I став 1., тако што се у саставу Савета манифестације, у тачки 3.,

уместо: „Владан Живковић“, уписује: „Растко Јанковић“.

**II** Ово решење објавити у ''Службеном листу Града Ниша''.

Број:

У Нишу,

**СКУПШТИНА ГРАДА НИША**

 Председник

 др Бобан Џунић

 **Oбразложење**

 На основу члана 15. Одлуке о манифестацијама и програмима у области културе од значаја за Град ("Службени лист Града Ниша", број 5/2018-пречишћен текст, 18/2019 и 18/2021), сталном манифестацијом управља Савет манифестације, који образује Скупштина Града, из реда стручних и јавних радника и познаваоца области културе.

 Чланом 8 Правила о оранизацији и раду сталне манифестације Фестивал глумачких остварења играног филма ''Филмски сусрети Ниш''(''Службени лист Града Ниша'', број 43/2005), прописано је да Савет има девет чланова које именује Скупштина Града. Предлог за четири члана даје оснивач, а четири члана предлаже Удружење филмских глумаца Србије.

 Удружење филмских глумаца Србије доставило је обавештење Граду Нишу о томе да је досадашњи председник Удружења и члан Савета манифестације Фестивал глумачких остварења играног филма ''Филмски сусрети Ниш'', Владан Живковић, преминуо дана 03.01.2022. године. Истим дописом, Удружење је предложило глумца Растка Јанковића, за члана Савета манифестације.

 За реализацију предложеног акта није потребно ангажовање додатних финансијских средстава из буџета Града Ниша.

 На основу наведеног, Градска управа за друштвене делатности је израдила нацрт Решења као у диспозитиву и упућује га надлежним органима Града, на разматрање и одлучивање.

Вршилац дужности начелника

Градске управе за друштвене делатности

Миљан Ћирковић